84. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΚΑΙ ΕΜΠΟΡΙΚΗΣ ΝΑ ΥΤΙΛΙΑΣ Αριθ.80217/1365 της 8 Ιουλ./24 Αυγ.  1982 (ΦΕΚ Β΄ 611) Κύρωση κανονισμού εισαγωγής μαθητών στα δημόσια και ιδιωτικά λύκεια Εμπορικού Ναυτικού. Τροποποιήθηκε από την 80217/1588/82/18 Αυγ.-4 Νοεμ. 1982 (ΦΕΚ Β΄ 876) απόφ. Υπ. Εθνικής Παιδείας και Θρησκευμάτων και Εμπορικής Ναυτιλίας. 85. ΠΡΟΕΔΡΙΚΟ ΔΙΑΤΑΓΜΑ υπ’ ριθ. 651 της 25/29 Οκτ. 1982 (ΦΕΚ Α΄ 132) Ίδρυση Δημόσιας Σχολής Μετεκπαιδεύσεως Αξιωματικών Εμπορικού Ναυτικού. Με την παρ. 4 άρθρ. 11 Π.Δ. 307/15-28 Σεπτ. 1973 (ΦΕΚ Α΄ 251), όπως προστέθηκε από το άρθρ. 6 του Π.Δ. 416/19 Νοεμ.-2 Δεκ. 1986, (ΦΕΚ Α΄ 193), ανωτ. αριθ. 43, ορίστηκε ότι οι διατάξεις του παρόντος Π.Δ. 651/82, εξακολουθούν να ισχύουν, εφόσον δεν έρχονται σε αντίθεση με τις διατάξεις του Π.Δ. 307/73. Έχοντας υπόψη: 1.Τις διατάξεις του άρθρ. 66 παρ. 1 του Ν.Δ. 187/1973 (ΦΕΚ 261/Α΄/73) «περί κώδικος Δημοσίου Ναυτικού Δικαίου» 2.Τις διατάξεις του άρθρ. 15 παρ. 2 του Π.Δ. 770/1975 «περί διαρθρώσεως του Υπουργείου Προεδρίας Κυβερνήσεως και οργανισμού υπηρεσιών αυτού» (ΦΕΚ 248/Α΄/1975). 3.Την απόφαση αριθ. 11355/82 «Ανάθεση αρμοδιοτήτων στους Υφυπουργούς Οικονομικών» (ΦΕΚ 474/Β΄/82). 19.Η.α.82-85 Δημόσιες Ναυτικές Σχολές 85 4.Τη σύμφωνη γνώμη του γνωμοδοτικού Συμβουλίου των Δημοσίων Σχολών Εμπορικού Ναυτικού αριθ. 8/14.9.1982. 5.Τη γνωμοδότηση του Συμβουλίου της Επικρατείας αριθ. 710/22.9.1982 με πρόταση των Υπουργών Προεδρίας Κυβερνήσεως, Εμπορικής Ναυτιλίας και Υφυπουργού Οικονομικών, αποφασίζουμε: Ίδρυση - σκοπός λειτουργίας Άρθρ.1.-1.Για την κατάλληλη προπαρασκευή και την παροχή ειδικών και συμπληρωματικών γνώσεων ανάλογων προς τις σημειούμενες μεταβολές και τεχνολογικές εξελίξεις, των υποψηφίων προς απόκτηση διπλώματος πλοιάρχου και μηχανικού Β΄ τάξεως Εμπορικού Ναυτικού, ιδρύεται στην περιοχή Αττικής Δημόσια Σχολή Μετεκπαιδεύσεως Εμπορικού Ναυτικού με τα κατωτέρω τμήματα: α)Υποψηφίων πλοιάρχων Β΄ τάξεως Ε.Ν. β)Υποψηφίων μηχανικών Β΄ τάξεως Ε.Ν. 2.Η παρεχόμενη εκπαίδευση από τη Δημόσια Σχολή Ηλεκτρονικών Ναυτικών Οργάνων στους υποψηφίους προς απόκτηση διπλώματος πλοιάρχου Β΄ τάξεως Ε.Ν. εντάσσεται στα προγράμματα εκπαιδεύσεως του αντίστοιχου τμήματος της ανωτέρω παραγράφου. 3.Τα έξοδα λειτουργίας των τμημάτων που ιδρύονται καλύπτονται από το Κεφάλαιο Ναυτικής Εκπαιδεύσεως (ΚΝΕ) που προβλέπεται από το Ν.Δ. 99/1973. Φοίτηση - πιστοποιητικό αποφοιτήσεως Άρθρ.2.-1.Η φοίτηση στη Σχολή για την απόκτηση διπλώματος είναι υποχρεωτική για τους υποψήφιους πλοιάρχους και μηχανικούς Β΄ τάξεως μετά τη συμπλήρωση της προβλεπόμενης από το Π.Δ. 996/79 θαλάσσιας υπηρεσίας. 2.Ο χρόνος υποχρεωτικής φοιτήσεως των υποψηφίων στα ιδρυόμενα τμήματα μετεκπαιδεύσεως, υπολογίζεται για τη συμπλήρωση του απαιτούμενου χρόνου θαλάσσιας υπηρεσίας για την απόκτηση του αντίστοιχου αποδεικτικού ναυτικής ικανότητας. 3.Στους αποφοιτούντες με επιτυχία από τη Σχολή χορηγείται πιστοποιητικό αποφοιτήσεως που αποτελεί δικαιολογητικό για την έκδοση του σχετικού διπλώματος. Μεταβατικές διατάξεις Άρθρ.3.-1.Η λειτουργία των ιδρυόμενων τμημάτων αρχίζει από 1 Ιαν. 1983. 2.Υποψήφιοι που συμμετείχαν σε εξετάσεις για την απόκτηση διπλώματος πλοιάρχου ή μηχανικού Β΄ τάξεως Ε.Ν. με το σύστημα που θα ισχύει μέχρι την 1.1.1983 και δεν συγκέντρωσαν την απαιτούμενη βάση επιτυχίας σε ορισμένα μαθήματα για την απόκτηση του διπλώματός τους, εξακολουθούν να διέπονται από τις διατάξεις που ίσχυαν κατά το χρόνο που άρχισαν τις εξετάσεις. (Αντί για τη σελ. 580,529(β) Σελ. 580,529(γ) Τεύχος 1280-Σελ. 73 86 3.Με την επιφύλαξη της προηγούμενης παραγράφου, από της ενάρξεως λειτουργίας των ιδρυόμενων με το παρόν Διάταγμα τμημάτων καταργούνται: α)Τα άρθρ. 13 και 14 του Β.Δ/τος από 19.2.1954 (ΦΕΚ 47/Α/20.3.54) «περί τρόπου ελέγχου και βεβαιώσεως προσόντων, περί εξεταστικών επιτροπών και εξετάστρων, περί εξετάσεων, περί ειδικών τινων προσόντων και περί εκδόσεως και τύπου αποδεικτικών, εις εκτέλεσιν Ν.Δ. 2689/1953» με ό,τι αφορά τη συγκρότηση εξεταστικών επιτροπών υποψήφιων πλοιάρχων και μηχανικών Β΄ τάξεως Ε.Ν. β)Το άρθρ. 1 παρ. α΄ και ε΄ του Π.Δ. 820/74 (ΦΕΚ 360/Α/6.12.74) «περί καθορισμού εξεταστικών περιόδων προς απόκτησιν κατά περίπτωσιν αποδεικτικών ναυτικής ικανότητας». γ)Το άρθρ. 4 του Π.Δ. 766/77 (ΦΕΚ 249/Α/ 5.9.77) «περί αντικαταστάσεως ή τροποποιήσεως άρθρων τινών του από 19.2.54 Β.Δ/τος» «περί τρόπου ελέγχου και βεβαιώσεως προσόντων κλπ» σε ό,τι αφορά τα εξέταστρα και έξοδα εξετάσεων υποψήφιων πλοιάρχων και μηχανικών Β΄ τάξεως Ε.Ν., καθώς και κάθε άλλη διάταξη που αναφέρεται στη διαδικασία συμμετοχής σε εξετάσεις για την απόκτηση αντίστοιχων αποδεικτικών ναυτικής ικανότητας. 